Մի ծախսեք ավելին, քան աշխատում եք: Երբ ոտք եք դնում պարտքի միջոցով ծախսերը ֆինանսավորելու ուղու վրա, հետ կանգնելը դժվար է: Օրինակ, երբ վերցնում եք ապառիկ, կրեդիտ քարտ, վարկ կամ բացում եք վարկային գիծ, որի միջոցով ֆինանսավորում եք առօրյա ծախսերը, ապա հավանական է, որ մոռանաք կամ ուշացնեք վճարումները, ինչի արդյունքում ոչ միայն տուգանքներ կվճարեք, այլև կհայտվեք վարկային ռեգիստրում` որպես ուշացումներ ունեցող պարտապան: Այս մեթոդով շատերը մի պարտքը մարելու համար մեկ ուրիշն են վերցնում, ինչի արդյունքում աստիճանաբար խրվում են մինչև վերջնականապես սնանկանալը: Միայն ԱՄՆ-ում անցյալ տարվա ընթացքում 1.5 միլիոն մարդ սնանկացել է այս ճանապարհով պարտքեր կուտակելու պատճառով: